# ZAPISNIK

**Sa pete sjednice Skupštine Glavnog grada-Podgorice, održane 23. decembra 2014. godine, u staroj zgradi Vlade Crne Gore, sa početkom u 10 časova**

Sjednicu je otvorio predsjednik Skupštine, **dr Đorđe Suhih.**

Početku sjednice prisustvovalo je 56 odbornika.

U uvodnim dijelu, predsjednik **Suhih** je saopštio da su na sjednicu pozvani gradonačelnik Glavnog grada, zamjenici gradonačelnika, glavni administrator, starješine organa uprave, rukovodioci javnih i drugih službi čiji je osnivač Skupština Glavnog grada, predsjednik Savjeta za razvoj i zaštitu lokalne samouprave Glavnog grada, predsjednici gradskih opština i mediji.

Takođe je saopštio da nije bilo prijavljenih nevladinih organizacija na javni poziv za učešće na sjednici.

Zatim je obavijestio da je davanje odgovora na odbornička pitanja koja su postavljena na četvrtoj sjednici, odloženo za sljedeću sjednicu Skupštine i obrazložio to nedostatkom vremena za pripremu odgovora i obimnim dnevnim redom sjednice.

S tim u vezi, proceduralno su reagovali odbornici **Vladimir Vujović** i **Aleksandar Sekulić,** koji su istakli da je time prekršen član 58 Poslovnika Skupštine, kojim je propisano da se odgovori na odbornička pitanja daju na prvoj narednoj sjednici, pri čemu je odbornik **Vujović** za nedostavljanje odgovora istakao odgovornost gradonačelnika **Stijepovića**.

Nakon pojašnjenja predsjednika **Suhiha** i odbornika **Momčila Vujoševića,**  datog u proceduralnom reagovanju, da je razlog za odlaganje davanja odgovora na odbornička pitanja kratak rok u kojem je sjednica zakazana zbog predstojećih božićnih i novogodišnjih praznika, Skupština se, na zahtjev odbornika **Aleksandra Sekulića**, izjasniila o povredi Poslovnika.

-Skupština je sa većinom glasova ”za” i 3 ”uzdržana” glasa, bez glasova protiv, konstatovala povredu člana 58 Poslovnika Skupštine, kojim je propisano da se odgovor na odborničko pitanje daje na prvoj narednoj sjednici Skupštine.

Zatim se prešlo se na usvajanje Zapisnika sa IV sjednice Skupštine.

Predsjednik **Suhih** je saopštio da su u Zapisnik unijete dvije ispravke u imenima, i to: na strani 8 u imenu odbornika Vladimira Čađenovića i na strani 11, u okviru odborničkih pitanja, da je odborničko pitanje koje se odnosi na izgradnju vodovoda na Kakakrickoj gori, postavila odbornica Branka Bešović, a ne odbornik Boris Pejović.

Odbornik **Vojin Vuletić** je tražio da se u Zapisnik unese komentar, koji mu je uputio odbornik **Nenad Vujošević** u polemici na prošloj sjednici, što je odbornik **Vujošević,** obrazložio simboličnim načinom izražavanja koje je koristio i odbornik Vuletić.

-Skupština je jednoglasno, sa 50 glasova “za", usvojila Zapisnik sa IV sjednice Skupštine, sa ispravkama na strani 8 i 11 Zapisnika, koje je saopštio predsjednik **Suhih.**

Zatim se prešlo na utvrđivanje dnevnog reda.

Predsjednik **Suhih** je saopšto da su, pored materijala za sjednicu koji je dostavljen u redovnoj proceduri, odbornicima dostavljeni:

-amandmani na Predlog odluke o Budžetu Glavnog grada za 2015. godinu, koje su podnijeli odbornik mr Aleksa Bečić i odbornica Zdenka Popović, sa Mišljenjem gradonačelnika povodom amandmana;

-predlozi za donošenje po hitnom postupku : Predlog odluke o stavljanju van pravne snage Odluke Skupštine Glavnog grada-Podgorice o utvrđivanju zone KAP-a biznis zonom i Predlog odluke o obrazovanju Komisije za provjeru zakonitosti, uspješnosti i transparentnosti raspolaganja imovinom Glavnog grada-Podgorica,koje su podnijeliVladimir Vujović, mr Aleksa Bečić, Zdenka Popović, Dragan Ivanović, Vladimir Čađenović, Milica Kaluđerović, Kolja Ljuljđuraj i Mitar Vuković, sa Mišljenjem gradonačelnika.

Obrazloženja predloga po hitnom postupku, dali su odbornik **Vladimir Vujović,** koji je istovremeno komentarisao i Mišljenje gradonačelnika kojim se predlozi odbijaju i odbornik **Vladimir Čađenović**, koji je obrazložio Predlog odluke o stavljanju van pravne snage Odluke Skupštine Glavnog grada-Podgorice o utvrđivanju zone KAP-a biznis zonom.

Nakon što je predsjednik **Suhih** saopštio da Mišljenje gradonačelnika nije obavezujuće, ali da su razlozi hitnosti u smislu odredaba Poslovnika neutemeljeni i da podržava obrazovanje predmetne Komisije u redovnoj proceduri, proceduralno su reagovali odbornici **mr Aleksa Bečić**, koji je naveo konkretne razloge iz kojih, po njegovoj ocjeni, treba po hitnom postupku obrazovati Komisiju i **Zoran Lakušić**, koji je predložio da Skupština konstatuje da u prethodnom periodu ”postojale koruptivne radnje gradske vlasti” i da treba pozvati nadležne organe da to ispitaju.

Predsjednik **Suhih** je predlog odbornika Lakušića ocijenio legitimnom inicijativom, ali van ingerencija Skupštine, a zatim dao na glasanje predloge odbornika Socijalističke narodne partije za dopunu dnevnog reda predlozima odluka, koji su dostavljeni na razmatranje po hitnom postupku.

-Skupština je, sa 23 glasa “za", 28 glasova “protiv", bez “uzdržanih" glasova, odbila predlog da se u dnevni red sjednice Skupštine, po hitnom postupku uvrsti Predlog odluke o stavljanju van pravne snage Odluke Skupštine Glavnog grada-Podgorice o utvrđivanju zone KAP-a biznis zonom.

-Skupština je, sa 24 glasa “za", 29 glasova “protiv", bez “uzdržanih" glasova, odbila predlog da se u dnevni red sjednice Skupštine, po hitnom postupku uvrsti Predlog odluke o obrazovanju Komisije za provjeru zakonitosti, uspješnosti i transparentnosti raspolaganja imovinom Glavnog grada-Podgorica.

U vezi sa utvrđivanjem dnevnog reda, odbornik **Dragan Ivanović** je predložio da se iz predloženog dnevnog reda izostavi tačka 27. Izbor i imenovanja i razmatra na sljedećoj sjednici Skupštine, kako bi se u sastav organa upravljanja d.o.o. i javnih ustanova uvrstili i odbornici opozicionih partija.

Odbornik **Vladimir Čađenović** je predložio da se tačka 22. Predlog odluke o davanju saglasnosti na zaključenje sudskog poravnanja pred Osnovnim sudom u Podgorici, u predmetu P. br. 396/14 radi regulisanja spornih odnosa tužioca „Čelebić“ d.o.o. Podgorica i tuženih Glavnog grada-Podgorica i Agencije za izgradnju i razvoj Podgorice d.o.o., izostavi iz predloženog dnevnog reda, iz razloga što Klubu odbornika SNP-a nijesu dostavljene potrebne informacije u vezi sa d.o.o. »Čelebić«, po zahtjevu i urgenciji koje su dostavili predsjedniku Skupštine.

Navedene predloge podržao je odbornik **prof. dr Goran Radonjić,** dok je odbornik **mr Aleksa** **Bečić,** kroz proceduru predloga za izostavljanje iz predloženog dnevnog reda tačke 27.Izbor i imenovanja, akcentovao usaglašenost predstavnika SNP-a, DF-a, SDP-a i Pozitivne Crne Gore, prilikom dogovora o formiranju vlasti u Podgorici, oko uključivanja predstavnika opozicije u organe upravljanja javnih službi čiji je osnivač Glavni grad.

Zatim se prešlo na glasanje o predlozima za izmjenu dnevnog reda.

-Skupština je, sa 27 glasova »za«, 28 »protiv«, bez »uzdržanih« glasova, odbila predlog odbornika Ivanovića i Bečića da se iz predloženog dnevnog reda izostavi tačka 27. Izbor i imenovanja;

- Skupština je, sa 27 glasova »za«, 29 »protiv«, bez »uzdržanih« glasova, odbila predlog odbornika Čađenovića, da se iz predloženog dnevnog reda izostavi tačka 22. Predlog odluke o davanju saglasnosti na zaključenje sudskog pravnanja pred Osnovnim sudom u Podgorici, u predmetu P. br. 396/14 radi regulisanja spornih odnosa tužioca „Čelebić“ d.o.o. Podgorica i tuženih Glavnog grada-Podgorica i Agencije za izgradnju i razvoj Podgorice d.o.o..

- Skupština je, sa 29 glasova »za«, 27 glasova »protiv« , bez »uzdržanih« glasova, utvrdila sljedeći-

**D n e v n i r e d:**

1. Predlog odluke o Budžetu Glavnog grada - Podgorice za 2015. godinu;
2. Izvještaj o stanju uređenja prostora Glavnog grada - Podgorice za 2014. godinu;
3. Program rada ″Vodovod i kanalizacija″ d.o.o. Podgorica za 2015. godinu, sa Predlogom odluke o davanju saglasnosti na Program rada;
4. Program rada ″Pogrebne usluge″ d.o.o. Podgorica za 2015. godinu, sa Predlogom odluke o davanju saglasnosti na Program rada;
5. Program rada ″Čistoća″ d.o.o. Podgorica za 2015. godinu, sa Predlogom odluke o davanju saglasnosti na Program rada;
6. Program rada ″Komunalne usluge″ d.o.o. Podgorica za 2015. godinu, sa Predlogom odluke o davanju saglasnosti na Program rada;
7. Program rada ″Zelenilo″ d.o.o. Podgorica za 2015. godinu, sa Predlogom odluke o davanju saglasnosti na Program rada;
8. Program rada ″Deponija″ d.o.o. Podgorica za 2015. godinu, sa Predlogom odluke o davanju saglasnosti na Program rada;
9. Program rada ″Parking servis Podgorica″ d.o.o. Podgorica za 2015. godinu, sa Predlogom odluke o davanju saglasnosti na Program rada;
10. Program rada ″Tržnice i pijace″ d.o.o. Podgorica za 2015. godinu, sa Predlogom odluke o davanju saglasnosti na Program rada;
11. Program rada Agencije za stanovanje d.o.o. Podgorica za 2015. godinu, sa Predlogom odluke o davanju saglasnosti na Program rada;
12. Program rada ″Putevi″ d.o.o. Podgorica u reorganizaciji za 2015. godinu, sa Predlogom odluke o davanju saglasnosti na Program rada;
13. Program rada ″Sportski objekti″ d.o.o. Podgorica za 2015. godinu, sa Predlogom odluke o davanju saglasnosti na Program rada;
14. Program rada Javne ustanove Kulturno-informativni centar ″Budo Tomović″ Podgorica za 2015. godinu, sa Predlogom odluke o davanju saglasnosti na Program rada;
15. Program rada Javne ustanove Kulturno-informativni centar ″Zeta″ Golubovci za 2015. godinu, sa Predlogom odluke o davanju saglasnosti na Program rada;
16. Program rada Javne ustanove Kulturno-informativni centar ″Malesija″ Tuzi za 2015. godinu, sa Predlogom odluke o davanju saglasnosti na Program rada;
17. Program rada Javne ustanove Muzeji i galerije Podgorice za 2015. godinu, sa Predlogom odluke o davanju saglasnosti na Program rada;
18. Program rada Javne ustanove Narodna biblioteka ″Radosav Ljumović″ Podgorica za 2015. godinu, sa Predlogom odluke o davanju saglasnosti na Program rada;
19. Program rada Javne ustanove ″Gradsko pozorište″ Podgorica za 2015. godinu, sa Predlogom odluke o davanju saglasnosti na Program rada;
20. Program rada Javne ustanove za smještaj, rehabilitaciju i resocijalizaciju korisnika psihoaktivnih supstanci - Podgorica za 2015. godinu, sa Predlogom odluke o davanju saglasnosti na Program rada;
21. Program rada Javne ustanove za brigu o djeci “Dječji savez“ Podgorica za 2015. godinu, sa Predlogom odluke o davanju saglasnosti na Program rada;
22. Predlog odluke o davanju saglasnosti na zaključenje sudskog pravnanja pred Osnovnim sudom u Podgorici, u predmetu P. br. 396/14 radi regulisanja spornih odnosa tužioca „Čelebić“ d.o.o. Podgorica i tuženih Glavnog grada-Podgorica i Agencije za izgradnju i razvoj Podgorice d.o.o.;
23. Predlog odluke o davanju saglasnosti na Odluku nezavisnog stručnog lica „Putevi“ d.o.o. u reorganizaciji – Podgorica o davanju u zakup građevinskog zemljišta;
24. Informacija o stanju poslovnog prostora u vlasništvu Glavnog grada Podgorice za 2014. godinu;
25. Informacija o aktivnostima na podsticanju razvoja poljoprivrede i rurarnih područja Glavnog grada-Podgorice u 2014. godini;
26. Informacija o prenosu prava svojine na građevinskom zemljištu Glavnog grada u slučaju dokompletiranja urbanističke parcele koja je u svojini pravnog ili fizičkog lica;
27. Izbor i imenovanja.

Zatim se prešlo na rad po utvrđenom redosljedu.

U vezi sa **PRVOM TAČKOM** dnevnog reda - **Predlogom odluke o Budžetu Glavnog grada - Podgorice za 2015. godinu,** predsjednik **Suhih** jer podsjetio da su odbornik **mr Aleksa Bečić** i odbornica **Zdenka Popović,**  podnijeli 4 amandmana, koji su odbornicima dostavljeni sa izjašnjanjem gradonačelnika.

Dopunsko obrazloženje Predloga odluke o Budžetu dao je predstavnik predlagača **mr Miomir Jakšić,** v.d.sekretara Sekretarijata za finansije, a dopunsko obrazloženje amandmana, **mr Aleksa Bečić.**

Nakon toga, za riječse javio odbornik **Slaviša Čurović** isaopštio dapodržava amandmanei odborica **Zdenka Popović,** koja je, u proceduralnom reagovanju, zahtijevala da se obezbijedi prisustvo gradonačelnika, s obzirom da je on odgovoran za izvršenje Budžeta.

Pitanja u vezi sa predloženim Budžetom, postavili su odbornici **Aleksandar Sekulić, Mitar Vuković, doc. dr Branka Bošnjak, Zdenka Popović, dr Tamara Bajć, Zoran Lakušić, Miodrag Bešović, Vladimir Čađenović, Vladimir Vujović** i **Kolja Ljuljđuraj.**

Odborniku **Kolji Ljuljđuraju** je tokom sjednice obezbijeđen prevod na albanskom jeziku.

Odgovore na postavljena pitanja su dali **mr Miomir Jakšić,** v.d.sekretara Sekretarijata za finansije i **Hamdo Kočan**, v.d. sekretara Sekretarijata za kulturu i sport, u dijelu pitanja u vezi sa budžetskim sredstvima za kulturu.

U dužoj raspravi po ovoj tački dnevnog reda odbornici su, pored diskusija o Predlogu budžeta i amandmanima, u značajnoj mjeri koristili mogućnost proceduralnog reagovanja i replika, što je, u izvjesnoj mjeri, odredilo tok ukupne rasprave. U prvom dijelu rasprave o Predlogu Budžeta diskutovali su **Momčilo Vujošević, Čel Ismailisufi, Zdenka Popović, Kolja Ljuljđuraj, Zoran Lakušić** i **Slaviša Čurović,** a nakon replike **gradonačelnika Slavoljuba Stijepovića** odborniku Čuroviću, uslijedilo je više uzastopnih proceduralnih reagovanja odbornika. **Prof. dr Goran Radonjić** je repliku gradonačelnika Stijepovića okarakterisao kao nedopustivu, zbog personalizovanja i ponovno istakao primjedbu na mjesta sjedenja službenika Službe Skupštine u sali, dok je odbornik **Slaviša Čurović** navode u replici gradonačelnika Stijepovića okvalifikovao kao uvredu. Nakon toga, povodom istupanja odbornika Čurovića, proceduralno je reagovao odbornik **Božidar Markuš**, koji je, zatim, kratko komentarisao i podržao predloženi Budžet. Odbornica **Azra Jasavić** je, u proceduralnom reagovanju, tražila od predsjednika Suhiha da zaštiti opozicione odbornike od neutemeljenih i uvredljivih iskaza odbornika vlasti, dok je **dr Nermin Abdić** dao primjedbušto predsjednik Suhih ne reaguje na dobacivanja i kvalifikacije opozicionih odbornika, na koje je navode reagovala odbornica dr **Tamara Bajić**,

Zatim je proceduralno reagovao odbornik **prof. dr Goran Radonjić,** koji je,ocjenjujući raspravu krajnje neumjesnom, zahtjevao od predsjednika Suhiha da dâ pauzu.

Predsjednik **Suhih** je u 14,25 časova, dao pauzu od pet minuta radi dogovora sa predsjednicima klubova odbornika.

U nastavku rasprave o predloženom Budžetu Glavnog grada za 2015. godinu, diskutovao je odbornik **Vladimir Vujović**, nakon čega je predsjednik **Suhih** dao riječ odborniku **Nenadu Vujoševiću**, koji je odgovorio na ranija proceduralna reagovanja odbornika Čurovića i odbornice Jasavić. Zatim se proceduralno za riječ javio odbornik **Vojin Vuletić,** koji je ocijenio neodgovornim odbijanje amandmana kojim se planiraju sredstva za radio prenose sjednica Skupštine i ponudio svoje angažovanje u rješavanju pitanja finansiranja ovog projekta.

U daljoj raspravi o Predlogu budžeta, učestvovali su **mr Jovan Rabrenović, prof. dr Goran Radonjić, doc. dr Branka Bošnjak, Mitar Vuković, Aleksandar Sekulić,** dok su **Slaviša Čurović** i **Vojin Vuletić** iznijeli konkretne zahtjeve koji se tiču građana sa područja Gornje Gorice i Mataguža, gradonačelniku Stijepoviću i Miomiru M. Mugoši.

S tim u vezi, gradonačelnik **Stijepović** je prihvatio predlog odbornika **Čurovića** za obilazak neuređenih ulica u Gornjoj Gorici, dok je **Miomir M. Mugoša,** kao predsednik Komisijeza procjenu šteta od elementarnih nepogoda, povodom obraćanja odbornika **Vuletića,** pojasnio proceduru naplate obeštećenja po tom osnovu.

U ukupnoj raspravi, odbornici DPS-asu podržali Predlog budžeta, uz ocjenu da je realan i uravnotežen, čime se ostvaruje neophodan uslov za zdravo finansiranje Glavnog grada, s tim što je akcenat dat na povećanju prihoda iskorišćavanjem potencijala koji se ne koriste adekvatno. Odbornici opozicije su iskazali kritički odnos, kako u pogledu pojedinih stavki, tako i u ocjenama da je Predlog nerealno planiran, da nema razvojnu komponentu, da je urađen kao instrument politike i načina vladavine Demokratske partije socijalista i da nijesu ispunjena predizborna obećanja data građanima.

Svoj stav u vezi sa podnijetim amandmanima na Predlog budžeta, iznio je i predsjednik Skupštine **dr Đorđe Suhih,** nakon čega je odbornik **mr Aleksa Bečić,** u kontekstu komentara neprihvatanja predloženih amandmana, obuhvatio nedostavljanje odgovora na odbornička pitanja i traženih informacija za kompaniju „Čelebić“ u vezi sa predloženiom tačkom dnevnog reda. Odgovore u vezi sa nedostavljenjma odgovora na odbornička pitanja i traženih informacija kao i oko neprihvatanja amandmana u vezi sa uvećanjem sredstava za plansku dokumentaciju za zatvaranje otvorenih bazena i organizovanjem dočeka Nove godine, dao je gradonačelnik **Stijepović**, što je bio povod za ponovno reagovanje odbornika Bečića.

Zatim je reagovao odbornik **prof. dr Goran Radonjić,** koji je iznioprimjedbevezano za navode gradonačelnika da su pripremljeni odgovori na odbornička pitanja, kao i na kasno obavještavanje odbornika o održavanju Dječjeg parlamenta i na rad Skupštine bez pauze i plana rada.

Pojašnjenja u vezi sa odborničkim pitanjima i određivanjem pauze u radu, dao je predsjednik **Suhih,** a u vezi sa Dječjim parlamentom, **Boris Mugoša**, zamjenik gradonačelnika.

U proceduralnom ragovanju, odbornik **Radonjić** je istakao da je trebalo dostaviti odgovore koji su završeni i dogovoriti plan rada.

Završnu riječ o Predlogu budžeta dao je **Miomir Jakšić,** v.d.sekretara Sekretarijata za finansije.

Saglasno članu 90 stav 4 Poslovnika, Skupština se prvo izjasnila o amandmanima, a zatim o Predlogu odluke o Budžetu Glavnog grada - Podgorice za 2015. godinu.

- Skupština je, sa 25 glasova »za«, 30 glasova »protiv«, bez »uzdržanih« glasa, odbilaAmandman 1, kojim se predlaže smanjenje izdvajanja za privredna društva čiji je osnivač Glavni grad i povećanje srestava za izgradnju Gradskog pozorišta, u istom iznosu.

- Skupština je, sa 25 glasova »za«, 30 glasova »protiv«, bez »uzdržanih« glasa, odbilaAmandman 2, kojim se predlaže povećanje izdvajanja za Službu Skupštine za obezbjeđenje direktnih radio prenosa sjednica Skupštine i video snimanja, a smajenje ekonomske klasifikacije –komunikacione usluge, u istom iznosu.

*-* Skupština je, sa 26 glasova »za«, 29 glasova »protiv«, bez »uzdržanih« glasa, odbilaAmandman 3, kojim se predlaže smanjenje izdvajanja za rješavanje imovinsko - pravnih odnosa u okviru izdataka za lokalnu infrastrukturu i povećanje sredstava za izradu planske dokumentacije za zatvaranje otvorenih bazena, u istom iznosu.

*-* Skupština je, sa 25 glasova »za«, 30 glasova »protiv«, bez »uzdržanih« glasa, odbilaAmandman 4, kojim se predlaže da se sredstva predviđena za isplate naknada članovima Savjeta Gradonačelnika, usmjere Sekretarijatu za kulturu i sport za organizaciju dočeka Nove godine.

- Skupština je, sa 30 glasova »za«, 25 glasova »protiv«, bez »uzdržanih« glasova, usvojila Predlog odluke o Budžetu Glavnog grada - Podgorice za 2015. godinu.

Nakon usvajanja Budžeta Glavnog grada za 2015. godinu, za riječ se javio odbornik **Vladimir Vujović** i saopštio da će Klub odbornika SNP-a napustiti sjednicu, iz sljedećih razloga: povreda Poslovnika zbog nedostavljanja odgovora na odbornička pitanja, neprihvatanje da se u dnevni red sjednice uvrste predlozi po hitnom postupku, nedostavljanje traženih informacija u vezi sa kompanijom „Čelebić“ i predlaganje sastava organa upravljanja d.o.o. bez učešća opozicionih odbornika.

Predsjednik Suhih je dao pauzu u 16,15 časova.

Skupština je nastavila rad u 17 časova.

U vezi sa **DRUGOM TAČKOM** dnevnog reda - **Izvještajem o stanju uređenja prostora Glavnog grada - Podgorice za 2014. godinu,** dopunsko obrazloženje dao je predstavnik predlagača **Oliver Marković,** v.d. sekretara Sekretarijata za planiranje i uređenje prostora i zaštitu životne sredine.

U raspravi po ovoj tački dnevnog reda, učestvovali su **Miodrag Bešović** i **Zoran Lakušić,** koji je, pored ostalog, saopštio da će Demokratski front glasati protiv, jer je izvještaj nekritičan i proizvoljan.

Završnu riječ dao je **Oliver Marković,** v.d. sekretara Sekretarijata za planiranje i uređenje prostora i zaštitu životne sredine.

- Skupština je, sa 29 glasova »za«, 15 glasova »protiv«, bez »uzdržanih« glasova, usvojila Izvještaj o stanju uređenja prostora Glavnog grada - Podgorice za 2014. godinu.

Skupština je prihvatila predlog predsjednika **Suhiha** da se istovremeno razmatraju materijali od **TREĆE do TRINAESTE TAČKE** dnevnog reda - **programi rada za 2015. godinu, sa predlozima odluka o davanju saglasnosti na programe rada društava sa ograničenom odgovornošću:** **″Vodovod i kanalizacija″, ″Pogrebne usluge″, ″Čistoća″, ″Komunalne usluge″, ″Zelenilo″, ″Deponija″, ″Parking servis Podgorica″, ″Tržnice i pijace″, Agencije za stanovanje, ″Putevi″ i ″Sportski objekti″.**

U okviru navedenih tačaka diskutovali su **Radoš Zerčević**, u vezi sa programima rada d.o.o.„Čistoća“ i „Putevi“, **Dragutin Klikovac,** u vezi sa d.o.o. „Vodovod i kanlizacija“ i „Pogrebne usluge“, **Branka Bešović**, u vezi sa d.o.o. „Parking servis“, **doc. dr Branka Bošnjak**, u vezi sa „Vodovod i kanalizacija“ d.o.o. i „Čistoća“ d.o.o., **Boris Pejović**, u vezi sa „Parking servis“ d.o.o., **Maja Vučelić,** u vezi sa „Sportski objekti“ d.o.o., **Nikola Bajčetić**, u vezi sa „Sportski objekti“ d.o.o., **Aleksandar Sekulić**, u vezi sa „Parking servis“ d.o.o., **prof. dr Goran Radonjić,** koji je diskusije odbornika ocijenio kao veoma stručne, ali bez očekivane reakcije i **Tatjana Perović,** u vezi sa „Sportski objekti“ d.o.o.

U raspravi su učestvovali i **Vladan Vučelić**, izvršni direktor „Vodovod i kanalizacija“ d.o.o., **Arsenije Boljević**, v.d. izvršnog direktora „Parking servis“ d.o.o. i **Vojislav Marković**, izvršni direktor „Sportski objekti“ d.o.o., koji su povodom navoda i pitanja odbornika istaknutim u diskusijama, dali pojašnjenja i odgovore.

Rasprava se odnosila na lokaciju za izgradnju uređaja za prečišćavanje otpadnih voda, paušalne račune za potrošnju vode na podrčju Gornje Zete, održavanje groblja u gradskoj opštini Golubovci, gubitke na mreži, efikasnost sistema vodosnabdijevanja, zatim na naplatu doplatnih karata za korišćenje parking mjesta i naplatu parkinga nedjeljom, zatim na uslove za bavljenje sportom, na izgradnju istočne tribine stadiona, zatvaranje otvorenog vaterpolo bazena, besplatno korišćenje Sportskog centra „Morača“ za treninge, odlaganje biološkog otpada, na efekte sprovođenja stečajnog postupka u „Putevi“ d.o.o.

Pravo na repliku koristio je **Vladan Vučelić**, izvršni direktor „Vodovod i kanalizacija“ d.o.o., povodom diskusije odbornice Bošnjak.

Završnu riječ dao je **Miomir M. Mugoša,** v.d. sekretara Sekretarijata za komunalne poslove i saobraćaj.

Proceuralno je reagovala odbornica **doc. dr Branka Bošnjak** zbog obraćanja predstavnika predlagača u završnoj riječi lično odbornicima, budući da odbornici nemaju pravo na odgovor poslije završne riječi.

Zatim se prešlo na glasanje o predlozima odluka o davanju saglasnosti na programe rada d.o.o. Podgorica za 2015. godinu.

- Skupština je, sa 30 glasova “za”, 15 glasova “protiv”, bez “uzdržanih” glasova, dala saglasnost na Program rada ″Vodovod i kanalizacija″ d.o.o. Podgorica za 2015. godinu.

- Skupština je, sa 30 glasova “za”, 15 glasova “protiv”, bez “uzdržanih” glasova, dala saglasnost na Program rada ″Pogrebne usluge″ d.o.o. Podgorica za 2015. godinu.

- Skupština je, sa 31 glasom “za”, 15 glasova “protiv”, bez “uzdržanih” glasova, dala saglasnost na Program rada ″Čistoća″ d.o.o. Podgorica za 2015. godinu.

- Skupština je, sa 31 glasom “za”, 15 glasova “protiv”, bez “uzdržanih” glasova, dala saglasnost na Program rada ″Komunalne usluge″ d.o.o. Podgorica za 2015. godinu.

- Skupština je, sa 31 glasova “za”, 14 glasova “protiv”, bez “uzdržanih” glasova, dala saglasnost na Program rada ″Zelenilo″ d.o.o. Podgorica za 2015. godinu.

- Skupština je, sa 31 glasova “za”, 14 glasova “protiv”, bez “uzdržanih” glasova, dala saglasnost na Program rada ″Deponija″ d.o.o. Podgorica za 2015. godinu.

-Skupština je, sa 31 glasova “za”, 14 glasova “protiv”, bez “uzdržanih” glasova, dala saglasnost na Program rada ″Parking servis Podgorica″ d.o.o. Podgorica za 2015. godinu.

-Skupština je, sa 31 glasova “za”, 14 glasova “protiv”, bez “uzdržanih” glasova, dala saglasnost dala saglasnost na Program rada ″Tržnice i pijace″ d.o.o. Podgorica za 2015. godinu.

-Skupština je, sa 31 glasova “za”, 14 glasova “protiv”, bez “uzdržanih” glasova, dala saglasnost dala saglasnost na Program rada Agencije za stanovanje d.o.o. Podgorica za 2015. godinu.

-Skupština je, sa 31 glasova “za”, 14 glasova “protiv”, bez “uzdržanih” glasova, dala saglasnost, dala saglasnost na Program rada ″Putevi″ d.o.o. u reorganizaciji Podgorica, za 2015. godinu.

-Skupština je, sa 31 glasova “za”, 14 glasova “protiv”, bez “uzdržanih” glasova, dala saglasnost na Program rada ″Sportski objekti″ d.o.o. Podgorica za 2015. godinu.

Skupština je prihvatila predlog da istovremeno razmatra materijale od **ČETRNAESTE do DVADESETPRVE TAČKE** dnevnog reda - **programe rada za 2015. godinu, sa predlozima odluka o davanju saglasnosti na programe rada javnih ustanova: Kulturno-informativni centar „Budo Tomović“, Kulturno-informativni centar „Zeta“ Golubovci, Kulturno-informativni centar „Malesija“ Tuzi, Muzeji i galerije Podgorice, Narodna biblioteka „Radosav Ljumović“, „Gradsko pozorište“,** kao i programe rada **Javne ustanove za smještaj, rehabilitaciju i resocijalizaciju korisnika psihoaktivnih supstanci i Javne ustanove za brigu o djeci „Dječji savez“,** s tim da se o svakom predlogu izjasni posebno.

Pitanje u vezi sa Javnom ustanovom za smještaj, rehabilitaciju i resocijalizaciju korisnika psihoaktivnih supstanci, postavio je odbornik **Miodrag Bešović,** a odgovor je dao **Aleksandar Radinović**, direktor navedene Javne ustanove.

Po ovoj tački dnevnog reda, diskutovali su: odbornica **Tatjana Perović**, u vezi sa Programom rada Javne ustanove „Dječji savez“ Podgorica, koji je ocijenila identičnim sa programom iz prethodne godine i istakla da ga Demokratski front ne može podržati, odbornik **Slaviša Čurović,** koji je kritikovao stanje u oblasti kulture i saopštio da će, zbog uspješnog rukovođenja, podržati Program rada Javne ustanove „Gradsko pozorište“ i **Aleksandar Milošević**, direktor Javne ustanove za brigu o djeci „Dječji savez“ Podgorica, koji je odgovorio na navode odbornice Perović, nakon čega je odbornica **Perović** koristila pravo na repliku.

Odbornik **dr Nermin Abdić,** proceduralno je reagovao zbog dužeg trajanja replike, što je predsjednik **Suhih** obrazložio činjenicom da se istovremeno razmatra više tačaka dnevnog reda.

Završnu riječ dao je **Hamdo Kočan,** v.d. sekretara Sekretarijata za kulturu i sport.

-Skupština je, sa 29 glasova „za“, 15 „protiv“, bez „uzdržanih“ glasova, usvojila Predlog odluke o davanju saglasnosti na Program rada Javne ustanove Kulturno-informativni centar ″Budo Tomović″ Podgorica za 2015. godinu, u ponovljenom glasanju.

-Skupština je, sa 29 glasova „za“, 15 „protiv“, bez „uzdržanih“ glasova, usvojila Predlog odluke o davanju saglasnosti na Program rada Javne ustanove Kulturno-informativni centar ″Zeta″ Golubovci za 2015. godinu, u ponovljenom glasanju..

-Skupština je, sa 29 glasova „za“, 15 „protiv“, bez „uzdržanih“ glasova, usvojila Predlog odluke o davanju saglasnosti na Program rada Javne ustanove Kulturno-informativni centar ″Malesija″ Tuzi za 2015. godinu, u ponovljenom glasanju.

-Skupština je, sa 29 glasova „za“, 15 „protiv“, bez „uzdržanih“ glasova, usvojilaPredlog odluke o davanju saglasnosti na Program rada Javne ustanove Muzeji i galerije Podgorice za 2015. godinu.

-Skupština je, sa 30 glasova „za“, 15 „protiv“, bez „uzdržanih“ glasova, usvojila Predlog odluke o davanju saglasnosti na Program rada Javne ustanove Narodna biblioteka „Radosav Ljumović“ za 2015. godinu.

-Skupština je, sa 31 glasom „za“, 13 „protiv“ i jednim „uzdržanim“ glasom, usvojila Predlog odluke o davanju saglasnosti na Program rada Javne ustanove „Gradsko pozorište“ Podgorica za 2015. godinu.

-Skupština je, sa 31 glasom „za“, 14 „protiv“, bez „uzdržanih“ glasova, usvojila Predlog odluke o davanju saglasnosti na Program rada Javne ustanove za smještaj, rehabilitaciju i resocijalizaciju korisnika psihoaktivnih supstanci - Podgorica za 2015. godinu.

-Skupština je, sa 30 glasova „za“, 15 „protiv“, bez „uzdržanih“ glasova, usvojila Predlog odluke o davanju saglasnosti na Program rada Javne ustanove za brigu o djeci „Dječji savez“ Podgorica za 2015. godinu.

Zatim se prešlo na  **DVADESETDRUGU TAČKU** dnevnog reda -**Predlog odluke o davanju saglasnosti na zaključenje sudskog pravnanja pred Osnovnim sudom u Podgorici, u predmetu P. br. 396/14 radi regulisanja spornih odnosa tužioca „Čelebić“ d.o.o. Podgorica i tuženih Glavnog grada-Podgorica i Agencije za izgradnju i razvoj Podgorice d.o.o..**

Dopunsko obrazloženje dala je **Snežana Adžić**, predstavnik Agencije za izgradnju i razvoj Podgorice d.o.o.,

Po ovoj tački dnevnog reda, diskutovao je odbornik **Zoran Lakušić,** koji je, pored ostalog, saopštio da će Demokratski front glasati protiv predložene odluke i **Snežana Adžić**, predstavnik Agencije za izgradnju i razvoj Podgorice d.o.o., koja je dala određena pojašnjenja u vezi sa iznijetim navodima odbornika Lakušića.

-Skupština je, sa 30 glasova „za“, 15 „protiv“, bez „uzdržanih“ glasova, usvojila Predlog odluke o davanju saglasnosti na zaključenje sudskog pravnanja pred Osnovnim sudom u Podgorici, u predmetu P. br. 396/14 radi regulisanja spornih odnosa tužioca „Čelebić“ d.o.o. Podgorica i tuženih Glavnog grada-Podgorica i Agencije za izgradnju i razvoj Podgorice d.o.o..

U vezi sa **DVADESETTREĆOM TAČKOM** dnevnog reda - **Predlogom odluke o davanju saglasnosti na Odluku nezavisnog stručnog lica „Putevi“ d.o.o. u reorganizaciji – Podgorica o davanju u zakup građevinskog zemljišta,** nije bilo pitanja, niti diskusije.

-Skupština je, sa 29 glasova „za“ i 15 „uzdržanih“, bez glasova „protiv“, usvojila Predlog odluke o davanju saglasnosti na Odluku nezavisnog stručnog lica „Putevi“ d.o.o. u reorganizaciji – Podgorica o davanju u zakup građevinskog zemljišta.

U vezi sa **DVADESETČETVRTOM TAČKOM** dnevnog reda - **Informacijom o stanju poslovnog prostora u vlasništvu Glavnog grada Podgorice za 2014. godinu,** nije bilo pitanja, niti diskusije.

-Skupština je, sa 29 glasova „za“, jednim galsom „protiv“ i 11 „uzdržanih“ glasova, usvojila Informaciju o stanju poslovnog prostora u vlasništvu Glavnog grada Podgorice za 2014. godinu.

U vezi sa **DVADESETPETOM TAČKAOM** dnevnog reda -**Informacijm o aktivnostima na podsticanju razvoja poljoprivrede i rurarnih područja Glavnog grada-Podgorice u 2014. godini,** nije bilo pitanja, niti diskusije.

-Skupština je, sa 30 glasova „za“, 15 „protiv“, bez „uzdržanih“ glasova, usvojila Informaciju o aktivnostima na podsticanju razvoja poljoprivrede i rurarnih područja Glavnog grada-Podgorice u 2014. godini.

U vezi sa **DVADESETŠESTOM TAČKOM** dnevnog reda -**Informacijom o prenosu prava svojine na građevinskom zemljištu Glavnog grada u slučaju dokompletiranja urbanističke parcele koja je u svojini pravnog ili fizičkog lica,** nije bilo pitanja, niti diskusije.

-Skupština je, sa 30 glasova „za“, 7 „protiv“ i 7 „uzdržanih“ glasova, usvojila Informaciju o prenosu prava svojine na građevinskom zemljištu Glavnog grada u slučaju dokompletiranja urbanističke parcele koja je u svojini pravnog ili fizičkog lica.

U vezi sa **DVADESETSEDMOM TAČKOM** dnevnog reda - **Izbor i imenovanja**, predsjednik **Suhih** je podsjetio da su, sa dopunskim materijalom za sjednicu odbornicima dostavljeni sljedeći predlozi Odbora za izbor i imenovanja:

-Predlog rješenja o imenovanju izvršnog direktora “Parking servis Podgorica” d.o.o. Podgorica;

-Predlog za davanje saglasnosti na Odluku Savjeta Javne ustanove Kulturno-informativni centar “Budo Tomović”-Podgorica, broj 1048 od 16.12.2014. godine, o izboru **Snežane Burzan**, za direktora Ustanove;

-Predlog za davanje saglasnosti na Odluku Savjeta Javne ustanove Narodna biblioteka “Radosav Ljumović”- Podgorica, broj 721 od 12.-12.2014. godine, o izboru **Nebojše Burzanovića**, za direktora Ustanove;

-Predlozi za imenovanje članova odbora direktora d.o.o.: “Vodovod i kanalizacija”, “Čistoća”, “Zelenilo”, “Pogrebne usluge”, “Komunalne usluge”, “Sportski objekti”, “Tržnice i pijace”, “Parking sevis Podgorica”, “Deponija”, Agencija za izgradnju i razvoj Podgorice i Agencija za stanovanje.

-Predlozi za imenovanje predsjednika i članova organa upravljanja javnih ustanova: Narodna biblioteka “Radosav Ljumović”, Gradsko pozorište, Muzeji i galerije Podgorice, Kulturno-informativni centar “Budo Tomović”, Javne ustanove za brigu o djeci “Dječji savez” i Javne ustanove za smještaj, rehabilitaciju i resocijalizaciju korisnika psihoaktivnih supstanci.

Skupština je prihvatila predlog predsjednika **Suhiha** da se navedeni predlozi razmatraju istovremeno, s tim da izjašnjavanje o svakom predlogu bude posebno.

Po ovoj tački dnevnog reda diskutovali su **doc. dr Branka Bošnjak, Slaviša Čurović, Aleksandar Sekulić, Božidar Markuš, prof. dr Goran Radonjić, Nenad Vujošević, mr Aet Salh** i **Branka Bešović.**

Opozicioni odbornici su, uglavnom, iznijeli kritike na račun pojedinih predloženih kandidata, od kojih su neki okvalifikovani kao neobrazovani i nestručni, kao i kritike što u organe upravljanja nijesu predloženi i predstavnici opozicije. Značajan dio rasprave po ovoj tački dnevnog reda odnosio se na sučeljavanje mišljenja odbornika DPS-a i odbornika opozicije u pogledu odgovornosti za kršenje izborne procedure na poslednjim lokalnim izborima i u pogledu kvalifikacija predloženih kandidata.

Nakon što je predsjednik **Suhih** obrazložio zbog čega će podržati predloge za imenovanja i obavijestio da su odbornici opozicije podnijeli zahtjev da se glasa po prozivci, prešlo se na izjašnjavanje.

-Skupština je, sa 30 glasova „za“, 14 „protiv“, bez „uzdržanih“ glasova, usvojila Predlog rješenja o imenovanju **Nusreta Canovića,** za izvršnog direktora “Parking servis Podgorica” d.o.o. Podgorica.

Nakon glasanja o navedenom predlogu, **prof. dr Goran Radonjić** je povukao predlog da se o predlozima glasa po prozivci.

Skupština je, izjašnjavajući se posebno o svakom predlogu, sa 30 glasova „za“, 14 „protiv“, bez „uzdržanih“ glasova, usvojila:

-Predlog za davanje saglasnosti na Odluku Savjeta Javne ustanove Kulturno-informativni centar “Budo Tomović”-Podgorica, broj 1048 od 16.12.2014. godine, o izboru **Snežane Burzan**, za direktora Ustanove.

-Predlog za davanje saglasnosti na Odluku Savjeta Javne ustanove Narodna biblioteka “Radosav Ljumović”- Podgorica, broj 721 od 12.12.2014. godine, o izboru **Nebojše Burzanovića**, za direktora Ustanove.

- Predlog rješenja o imenovanju Odbora direktora Društva sa ograničenom odgovornošću ”Vodovod i kanalizacija” Podgorica, u sastavu: **prof. dr Petar Živković, mr Olivera Živković, Dragica Milačić, Tahir Drešević** i **Đorđije Mugoša.**

- Predlog rješenja o imenovanju Odbora direktora Društva sa ograničenom odgovornošću “Čistoća”- Podgorica, u sastavu: **Nebojša Obradović, Suljo Alivodić, Isen Gaši, Vukosava Bašanović** i **Đorđije Davidović.**

- Predlog rješenja o imenovanju Odbora direktora Društva sa ograničenom odgovornošću “Zelenilo”, Podgorica, u sastavu: **Tiho Radinović, Mirza Pepić, Ratko Vujačić, Ermina Lekić** i **Nemanja Đurović.**

- Predlog rješenja o imenovanju Odbora direktora Društva sa ograničenom odgovornošću “Pogrebne usluge”- Podgorica, u sastavu: **Snežana Adžić, Haris Ramović, Vesna Damjanović, Džavid Bektešević** i **Radenko Gačević.**

- Predlog rješenja o imenovanju Odbora direktora Društva sa ograničenom odgovornošću “Komunalne usluge”- Podgorica, u sastavu: **mr Ivana Radulović, Momčilo Vujović, Marija Čvorović, Grujica Lazović** i **Srđan Stojanović.**

- Predlog rješenja o imenovanju Odbora direktora Društva sa ograničenom odgovornošću “Sportski objekti”- Podgorica, u sastavu: **Vesko Lekić, Ratko Stijepović, Miloš Popović, Mirko Pajović** i **Vesna Begović.**

- Predlog rješenja o imenovanju Odbora direktora Društva sa ograničenom odgovornošću “Tržnice i pijace”- Podgorica, u sastavu: **Veselin Vukčević, Mijojka Radonjić, Velibor Šaban, Nebojša Matović** i **Bisera Mustafić.**

- Predlog rješenja o imenovanju Odbora direktora Društva sa ograničenom odgovornošću “Parking servis” Podgorica, u sastavu: **Miško Vujović, Irma Nišić, Srđan Miljanić, Irfan Bašović** i **Rajko Bajagić.**

- Predlog rješenja o imenovanju Odbora direktora Društva sa ograničenom odgovornošću “Deponija” Podgorica, u sastavu: **Blažo Šaranović, Dušan Drakić, Zdravko Burzanović, Marko Ćulafić** i **Veselin Begović.**

- Predlog rješenja o imenovanju Odbora direktora Društva sa ograničenom odgovornošću Agencija za izgradnju i razvoj Podgorice, u sastavu: **Ervin Adrović, Momčilo Vujošević, Filip Makrid, Nada Mugoša** i **Dušanka Ćupić.**

- Predlog rješenja o imenovanju Odbora direktora Agencija za stanovanje d.o.o. Podgorica, u sastavu: **Milivoje Kavarić, Marija Blagojević, Danilo Drobnjak, Omer Bećović** i **Amira Ibišević.**

- Predlog rješenja o imenovanju Savjeta Javne ustanove Narodna biblioteka ”Radosav Ljumović” Podgorica, u sastavu: **Branimir Popović,** predsjednik i članovi: **Selma Adžović, Milena Leković, Nevena Blečić** i **Ivan Ivanović.**

- Predlog rješenja o imenovanju Pozorišnog savjeta Javne ustanove ”Gradsko pozorište” Podgorica, u sastavu: **Jagoš Marković,** predsjednik i članovi: **Emil Đokić, Branka Lakić, Mensura-Vanja Popović** i **Branka Femić.**

- Predlog rješenja o imenovanju Savjeta Javne ustanove Muzeji i galerije Podgorice, u sastavu: **Željko Sošić**, predsjednik i članovi: **Selma Đečević, Dragan Popović, Božidar Đondović** i **Živko Radović.**

- Predlog rješenja o imenovanju Savjeta Javne ustanove Kulturno-informativni centar ”Budo Tomović” Podgorica, u sastavu: **Dubravka Drakić,** predsjednica i članovi: **Valentina Jalžetić, Milena Vukeljić, Danica Nikolić** i **Slavoljub Jovanović.**

- Predlog rješenja o imenovanju Upravnog odbora Javne ustanove za brigu o djeci ”Dječji savez” Podgorica, u sastavu: **Hamdo Kočan,** predsjednik i članovi: **Goran Milošević,** **Tanja Maraš, Blaženka Vasiljević, Jelena Mugoša –Đerić.**

- Predlog rješenja o imenovanju Upravnog odbora Javne ustanove za smještaj, rehabilitaciju i resocijalizaciju korisnika psihoaktivnih supstanci-Podgorica, u sastavu: **dr Nermin Abdić** predsjednik i članovi: **Slobodanka Marković, Sanela Ramović, Goran Miranović** i **dr Ljubinko Kaluđerović.**

Sa ovim je dnevni red sjednice iscrpljen.

Odbornička pitanja odbornici su postavili u pisanoj formi.

Sjednica je završena u 21,40 časova.

ODBORNIČKA PITANJA

**Čel Ismailisufi:**

1.Molim Vas da mi odgovorite koliko je radnika primljeno na određeno i neodređeno vrijeme u 2014. godini, poimenično, u svim preduzećima i ustanovama gdje je osnivač Glavni grad, da li su primljeni po oglasu i konkursu, koji stepen stručne spreme posjeduju i na kojim poslovima su raspoređeni? U saznanju sam da su primljeni isključivo članovi DPS-a i SDP-a.

2. Šta će Glavni grad preduzeti da omogući normalan život građanima Konika i Vrela Ribničkih koji od ogromnog broja svakodnevnih i neprestanih krađa moraju zaključavati vrata od kuća i garaža i usred dana?

**Doc. dr Branka Bošnjak:**

1.Da li Glavni grad poštuje preporuku Vlade, tačnije Plan reorganizacije javnog sektora o racionalizaciji broja zaposlenih u Glavnom gradu? Koji broj je Vlada smatrala racionalnim, a koliko trenutno ima zaposlenih i koliko je raspisano oglasa za nova radna mjesta od dolaska nove uprave i da li je to u skladu sa aktima o sistematizaciji, ili se morala vršiti izmjena tih akata kako bi se sistematizovala ta nova radna mjesta?

2. Molim vas da mi dostavite informaciju koliko je od osnivanja Azila za zbrinjavanje napuštenih i izgubljenih kućnih ljubimaca utrošeno sredstava za veterinarske usluge, odvojeno dati koliko za liječenje, a koliko za eutanaziju i koliko je životinja eutanazirano. Podatke dati po godinama.

**Zoran Lakušić:**

1. Po kom osnovu je zgrada Glavnog grada dobila pristup (rampu) za lica smanjene pokretljivosti mimo skupštinske odluke iz aprila ove godine? Akcioni plan za prilagođavanje objekata u vlasništvu Glavnog grada za ovu i narednu godinu ne obuhvata zgradu Glavnog grada. U elemente pristupačnosti, između ostalog, ubrajaju se rampa, stepenište, kosa platforma, a prilagođeni moraju biti ulazni prostor, hodnik, toalet, soba, učionica, oglasni pano, pristup vratima i prozorima, plan za kretanje u objektu i parking mjesto. Da li je sve ovo urađeno ili će biti u zgradi Glavnog grada, na osnovu čije odluke i procjene je sve počelo da se radi i kako, ako ga nema u skupštinskoj odluci?

2. Zbog čega ne radi Centar za otkup i preradu ljekovitog bilja i šumskih plodova u lijevoj Rijeci, kojeg je svečano otvorio gradonačelnik Podgorice Miomir Mugoša 2010. godine? Koliko je uloženo sredstava u ovaj projekat, ko je vlasnik objekta i opreme, u kavom su stanju oprema i vozila i da li je ovo ekonomski isplativa investicija?

**Nikola Bajčetić:**

1. Koliko je sredstava iz Budžeta Glavnog grada izdvojeno u poslednjih 10 godina za finansiranje sportskih klubova i pojedinaca i u kojem iznosu su raspoređena (u klubovima i pojedinačno)?

**S E K R E T A R, PREDSJEDNIK SKUPŠTINE,**

**Veselin Vukčević dr Đorđe Suhih**